Abdulkarim al-Miygʻiy. Abu Muhammad Abdulkarim ibn Muhammad ibn Muso al-Buxoriy al-Miygʻiy al-Faqih al-Hanafiy — oʻz davrining eʼtiborli imomlaridan boʻlgan. Tarkidunyo qilib, zohidona hayot kechirgan. Asʼhobu-r-raʼyning muftiysi, Abu Hanifa asʼhoblarining peshvosi boʻlgan. Dinda juda xudojoʻy ulamolardan edi. U yashagan davrda Samarqandda u kabi faqih va fazilat sohibi boʻlmagan. U ulamolardan, ulamolar ham undan hadis rivoyat qilganlar. Abdulkarim al-Miygʻiy 983-yilda (hijriy 373-yil) vafot etgan.